CELEX: 32011R0897
Language: ro
Date: 2011-09-02 00:00:00
Title: Regulamentul de punere în aplicare (UE) nr. 897/2011 al Comisiei din 2 septembrie 2011 privind clasificarea anumitor mărfuri în Nomenclatura combinată

8.9.2011   
            
            
               RO
            
            
               Jurnalul Oficial al Uniunii Europene
            
            
               L 231/9
            
         REGULAMENTUL DE PUNERE ÎN APLICARE (UE) NR. 897/2011 AL COMISIEI
   din 2 septembrie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Comitetul Codului Vamal nu a emis niciun aviz în termenul limită stabilit de președintele său,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 septembrie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Produs ambalat pentru vânzarea cu amănuntul într-o sticlă de 500 ml, conținând (% în greutate):
                  
                              —
                           
                           
                              apă
                           
                           
                              45,9
                           
                        
                              —
                           
                           
                              fructoză
                           
                           
                              33,3
                           
                        
                              —
                           
                           
                              oligofructoză
                           
                           
                              7,6
                           
                        
                              —
                           
                           
                              concentrat din suc de mere
                           
                           
                              3,6
                           
                        
                              —
                           
                           
                              concentrat din suc de coacăze negre
                           
                           
                              2,3
                           
                        
                              —
                           
                           
                              oligopeptide vegetale
                           
                           
                              2,3
                           
                        
                              —
                           
                           
                              acid citric
                           
                           
                              3,6
                           
                        
                              —
                           
                           
                              concentrat de maté
                           
                           
                              0,7
                           
                        
                              —
                           
                           
                              drojdie alimentară
                           
                           
                              0,5
                           
                        
                              —
                           
                           
                              L-carnitină
                           
                           
                              0,1
                           
                        
                              —
                           
                           
                              sorbat de potasiu
                           
                           
                              0,1
                           
                        Produsul constă într-un lichid de culoare maro roșcat, tulbure și ușor vâscos, cu o densitate de 1,1812 g/cm3 și o valoare Brix egală cu 40.
                  Conform descrierii de pe ambalaj, produsul este fabricat pe bază de apă îmbogățită cu nutrienți și este destinat integrării în dietă.
                  Instrucțiuni de utilizare: se diluează 50 ml de produs cu 100 ml de apă sau suc.
               
               
                  2106 90 92
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 2106, 2106 90 și 2106 90 92.
                  Având în vedere conținutul de zaharuri și de alte ingrediente, precum sorbatul de potasiu și acidul citric, produsul trebuie diluat înainte de a fi consumat, neputând fi așadar încadrat în categoria băuturilor de la poziția 2202 (a se vedea, de asemenea, Notele explicative la Nomenclatura combinată, Capitolul 22, Considerații generale, al doilea paragraf).
                  Prin urmare, produsul trebuie încadrat în categoria preparatelor alimentare nedenumite și necuprinse în altă parte de la poziția 2106 (a se vedea, de asemenea, Notele explicative la Sistemul armonizat aferente poziției 2106, al doilea paragraf, punctul 7).